בראשית פרק מב-מג: שיבת האחים לארץ

מבוא

מפסוק כו בפרק מב ועד פרק מג פסוק יד, מתאר הכתוב את שיבתם של הבנים ארצה ללא שמעון וההכנות לקראת שיבתם המחודשת למצרים. הם נפגשים עם יעקב ונאלצים לספר את קורותיהם, ולאחר זמן, כשהרעב מתגבר, הם נאלצים לבקש מיעקב לשוב מצרימה.

שאלה מכוונות למידה

א. איך הציגו האחים את קורותיהם לפני יעקב?

ב. מדוע התקבלה עצת יהודה ואילו עצת ראובן נדחתה?

|  |
| --- |
| השיבה ארצה |

חרדת האחים

שתי צרות נוחתות על האחים בהגיעם למצרים:

בראשית מב - הצרה הראשונה

(יד) וַיֹּאמֶר אֲלֵהֶם יוֹסֵף הוּא אֲשֶׁר דִּבַּרְתִּי אֲלֵכֶם לֵאמֹר מְרַגְּלִים אַתֶּם:...

(יט) אִם כֵּנִים אַתֶּם אֲחִיכֶם אֶחָד יֵאָסֵר בְּבֵית מִשְׁמַרְכֶם וְאַתֶּם לְכוּ הָבִיאוּ שֶׁבֶר רַעֲבוֹן בָּתֵּיכֶם:

(כ) וְאֶת אֲחִיכֶם הַקָּטֹן תָּבִיאוּ אֵלַי וְיֵאָמְנוּ דִבְרֵיכֶם וְלֹא תָמוּתוּ וַיַּעֲשׂוּ כֵן:

(כא) **וַיֹּאמְרוּ אִישׁ אֶל אָחִיו** אֲבָל אֲשֵׁמִים אֲנַחְנוּ עַל אָחִינוּ אֲשֶׁר רָאִינוּ צָרַת נַפְשׁוֹ בְּהִתְחַנְנוֹ אֵלֵינוּ

וְלֹא שָׁמָעְנוּ עַל כֵּן בָּאָה אֵלֵינוּ הַצָּרָה הַזֹּאת:

(כב) וַיַּעַן רְאוּבֵן אֹתָם לֵאמֹר הֲלוֹא אָמַרְתִּי אֲלֵיכֶם לֵאמֹר אַל תֶּחֶטְאוּ בַיֶּלֶד וְלֹא שְׁמַעְתֶּם וְגַם דָּמוֹ הִנֵּה נִדְרָשׁ:

בצרה הראשונה הם מאושמים בריגול, שמעון נלקח לכלא, והם נדרשים להביא את בנימין.

בראשית מב - הצרה השנייה

(כו) וַיִּשְׂאוּ אֶת שִׁבְרָם עַל חֲמֹרֵיהֶם וַיֵּלְכוּ מִשָּׁם:

(כז) וַיִּפְתַּח הָאֶחָד אֶת שַׂקּוֹ לָתֵת מִסְפּוֹא לַחֲמֹרוֹ בַּמָּלוֹן וַיַּרְא אֶת כַּסְפּוֹ וְהִנֵּה הוּא בְּפִי אַמְתַּחְתּוֹ:

(כח) וַיֹּאמֶר אֶל אֶחָיו הוּשַׁב כַּסְפִּי וְגַם הִנֵּה בְאַמְתַּחְתִּי וַיֵּצֵא לִבָּם **וַיֶּחֶרְדוּ אִישׁ אֶל אָחִיו** לֵאמֹר מַה זֹּאת עָשָׂה אֱלֹהִים לָנוּ:

בצרה השנייה, אחד האחים מגלה שהכסף שהוא שילם עבור האוכל נמצא בכליו - ויש חשש כבד שהם יואשמו בגניבה.

1. מה המכנה המשותף לתגובה של האחים לשתי הצרות שנפלו עליהם?

המפגש עם יעקב

בראשית מב

(כט) וַיָּבֹאוּ אֶל יַעֲקֹב אֲבִיהֶם אַרְצָה כְּנָעַן וַיַּגִּידוּ לוֹ אֵת כָּל הַקֹּרֹת אֹתָם לֵאמֹר:

(ל) דִּבֶּר הָאִישׁ אֲדֹנֵי הָאָרֶץ אִתָּנוּ קָשׁוֹת וַיִּתֵּן אֹתָנוּ כִּמְרַגְּלִים אֶת הָאָרֶץ:

(לא) וַנֹּאמֶר אֵלָיו כֵּנִים אֲנָחְנוּ לֹא הָיִינוּ מְרַגְּלִים:

(לב) שְׁנֵים עָשָׂר אֲנַחְנוּ אַחִים בְּנֵי אָבִינוּ הָאֶחָד אֵינֶנּוּ וְהַקָּטֹן הַיּוֹם אֶת אָבִינוּ בְּאֶרֶץ כְּנָעַן:

(לג) וַיֹּאמֶר אֵלֵינוּ הָאִישׁ אֲדֹנֵי הָאָרֶץ בְּזֹאת אֵדַע כִּי כֵנִים אַתֶּם אֲחִיכֶם הָאֶחָד הַנִּיחוּ אִתִּי וְאֶת רַעֲבוֹן בָּתֵּיכֶם קְחוּ וָלֵכוּ:

(לד) וְהָבִיאוּ אֶת אֲחִיכֶם הַקָּטֹן אֵלַי וְאֵדְעָה כִּי לֹא מְרַגְּלִים אַתֶּם כִּי כֵנִים אַתֶּם אֶת אֲחִיכֶם אֶתֵּן לָכֶם וְאֶת הָאָרֶץ תִּסְחָרוּ:

* רמב"ן בראשית מב, לד

ואת הארץ תסחרו - **שינו לו בדבר מפני השלום**, כדי שישמע אליהם לשלח אתם בנימין, כי ברצונם - מיד היו חוזרים לולי שאמר "לא ילך בני עמכם". וכן אמרו לו "אחיכם האחד הניחו אתי", ולא הגידו לו מאסרם ולא מאסר שמעון.

ויתכן שאמר להם יוסף "ואת הארץ תסחרו", **ולא סיפרו הכתוב**, וטעמו (ופירושו) שתביאו סחורה כרצונכם לקנות התבואה ולא אקח מכס סחורתכם, כי איטיב לכם תחת בשתכם.

1. סיפור ירידתם של אחי יוסף והמפגש עם השליט המצרי מתואר בפרק מב פעמיים. פעם ראשונה מסופר המאורע עצמו בעת התרחשותו (פסוקים ו-כב), ופעם שנייה הוא מסופר ע"י אחי יוסף כאשר הם מספרים לאביהם יעקב את אשר אירע להם במצרים (פסוקים כט-לד).

א. מצא שלושה שינויים בין שני הסיפורים (פרט שהושמט, פרט ששונה ופרט שהתווסף). היעזר ברמב"ן

ב. הסבר מה המטרה (באופן כללי) של השינויים שערכן האחים? היעזר הרמב"ן

ג. על השינוי שהתווסף, הרמב"ן מציע שני הסברים שונים, מה הם?

|  |  |  |  |
| --- | --- | --- | --- |
|  | **פירטי המאורע עצמו** | **הפרטים במאורע שהאחים שינו** | **סוג השינוי** |
| **(1)** |  |  | **פרט שהושמט** |
| **(2)** |  |  | **פרט ששונה** |
| **(3)** |  |  | **פרט שהתווסף** |

"אֹתִי שִׁכַּלְתֶּם"

**בראשית מב**

(לה) וַיְהִי הֵם מְרִיקִים שַׂקֵּיהֶם וְהִנֵּה אִישׁ צְרוֹר כַּסְפּוֹ בְּשַׂקּוֹ וַיִּרְאוּ אֶת צְרֹרוֹת כַּסְפֵּיהֶם הֵמָּה וַאֲבִיהֶם וַיִּירָאוּ:

(לו) וַיֹּאמֶר אֲלֵהֶם יַעֲקֹב אֲבִיהֶם אֹתִי שִׁכַּלְתֶּם יוֹסֵף אֵינֶנּוּ וְשִׁמְעוֹן אֵינֶנּוּ וְאֶת בִּנְיָמִן תִּקָּחוּ עָלַי הָיוּ כֻלָּנָה:

רש"י בראשית מב, לו

אתי שכלתם - מלמד שחשדן שמא הרגוהו או מכרוהו (את שמעון) כיוסף.

שכלתם - כל מי שבניו אבודים קרוי שכול.

1. עיין בפסוקים לה-לו וברש"י, וענה:

א. לפי רש"י, מה הייתה התגובה של יעקב לכל מה שסיפרו לו האחים?

ב. מה הביסוס בכתוב שהביא את רש"י להציע את פירושו (שני דברים).

|  |
| --- |
| הצעת ראובן מול הצעת יהודה |

בראשית פרק מב - הצעת ראובן

(לז) וַיֹּאמֶר רְאוּבֵן אֶל אָבִיו לֵאמֹר אֶת שְׁנֵי בָנַי תָּמִית אִם לֹא אֲבִיאֶנּוּ אֵלֶיךָ תְּנָה אֹתוֹ עַל יָדִי וַאֲנִי אֲשִׁיבֶנּוּ אֵלֶיךָ:

(לח) וַיֹּאמֶר לֹא יֵרֵד בְּנִי עִמָּכֶם כִּי אָחִיו מֵת וְהוּא לְבַדּוֹ נִשְׁאָר וּקְרָאָהוּ אָסוֹן בַּדֶּרֶךְ אֲשֶׁר תֵּלְכוּ בָהּ

וְהוֹרַדְתֶּם אֶת שֵׂיבָתִי בְּיָגוֹן שְׁאוֹלָה:

בראשית פרק מג - הצעת יהודה

(א) וְהָרָעָב כָּבֵד בָּאָרֶץ:

(ב) וַיְהִי כַּאֲשֶׁר כִּלּוּ לֶאֱכֹל אֶת הַשֶּׁבֶר אֲשֶׁר הֵבִיאוּ מִמִּצְרָיִם וַיֹּאמֶר אֲלֵיהֶם אֲבִיהֶם שֻׁבוּ שִׁבְרוּ לָנוּ מְעַט אֹכֶל:

(ג) וַיֹּאמֶר אֵלָיו יְהוּדָה לֵאמֹר הָעֵד הֵעִד בָּנוּ הָאִישׁ לֵאמֹר לֹא תִרְאוּ פָנַי בִּלְתִּי אֲחִיכֶם אִתְּכֶם:

(ד) אִם יֶשְׁךָ מְשַׁלֵּחַ אֶת אָחִינוּ אִתָּנוּ נֵרְדָה וְנִשְׁבְּרָה לְךָ אֹכֶל:

(ה) וְאִם אֵינְךָ מְשַׁלֵּחַ לֹא נֵרֵד כִּי הָאִישׁ אָמַר אֵלֵינוּ לֹא תִרְאוּ פָנַי בִּלְתִּי אֲחִיכֶם אִתְּכֶם:

(ו) וַיֹּאמֶר יִשְׂרָאֵל לָמָה הֲרֵעֹתֶם לִי לְהַגִּיד לָאִישׁ הַעוֹד לָכֶם אָח:

(ז) וַיֹּאמְרוּ שָׁאוֹל שָׁאַל הָאִישׁ לָנוּ וּלְמוֹלַדְתֵּנוּ לֵאמֹר הַעוֹד אֲבִיכֶם חַי הֲיֵשׁ לָכֶם אָח

וַנַּגֶּד לוֹ עַל פִּי הַדְּבָרִים הָאֵלֶּה הֲיָדוֹעַ נֵדַע כִּי יֹאמַר הוֹרִידוּ אֶת אֲחִיכֶם:

(ח) וַיֹּאמֶר יְהוּדָה אֶל יִשְׂרָאֵל אָבִיו שִׁלְחָה הַנַּעַר אִתִּי וְנָקוּמָה וְנֵלֵכָה וְנִחְיֶה וְלֹא נָמוּת גַּם אֲנַחְנוּ גַם אַתָּה גַּם טַפֵּנוּ:

(ט) אָנֹכִי אֶעֶרְבֶנּוּ מִיָּדִי תְּבַקְשֶׁנּוּ אִם לֹא הֲבִיאֹתִיו אֵלֶיךָ וְהִצַּגְתִּיו לְפָנֶיךָ וְחָטָאתִי לְךָ כָּל הַיָּמִים:

(י) כִּי לוּלֵא הִתְמַהְמָהְנוּ כִּי עַתָּה שַׁבְנוּ זֶה פַעֲמָיִם:

(יא-יג) וַיֹּאמֶר אֲלֵהֶם יִשְׂרָאֵל אֲבִיהֶם... ְקוּמוּ שׁוּבוּ אֶל הָאִישׁ:

1. כיצד מגיב יעקב להצעת ראובן, וכיצד הוא מגיב להצעת יהודה?

****במה הצעת יהודה משכנעת יותר מהצעת ראובן?****

1. השווה בין שתי ההצעות, ופרט בטבלה שלפניך ארבעה מרכיבים, מדוע הצעתו של יהודה שכנעה את יעקב ואילו הצעתו של ראובן לא שכנעה אותו?

|  |  |  |
| --- | --- | --- |
|  | **החסרונות בהצעת ראובן** | **היתרונות בהצעת יהודה** |
| **א. זמן ההצעה** |  | (ע"פ רש"י מג, ב ד"ה כאשר כלו לאכול) |
| **ב. אישיותו ואופיו של המציע**  **(ע"פ נסיון העבר)** | (ע"פ רמב"ן מב, לז) | (ע"פ רמב"ן מב, לז) |
| **ג. דרכי השכנוע** |  | (ע"פ רש"י מג, ח ד"ה ולא נמות) |
| **ד. הערבות**  **(מה יקרה אם בנימין לא ישוב?)** | (רש"י מב, לח ד"ה לא ירד בני עימכם) | (רש"י מג, ט ד"ה והצגתיו לפניך) |